b'\n_START_ARTICLE_\n0. januar\n_START_PARAGRAPH_\n0. januar je alternativno poimenovanje za 31. december v nekaterih kontekstih, predvsem v astronomiji. V letnih efemeridah je 0. januar oznaka za 31. december prej\xc5\xa1njega leta, s \xc4\x8demer se avtor izogne sklicevanju na preteklo leto v efemeridah za neko leto, \xc4\x8deprav je datum v vseh pogledih enakovreden 31. decembru._NEWLINE_0. januar 1900 (31. december 1899) je Mednarodna astronomska zveza sprejela kot standardno epoho (referen\xc4\x8dni datum) leta 1955, \xc4\x8demur je sledila Generalna konferenca za ute\xc5\xbei in mere pri stari definiciji sekunde, ki je bila v veljavi od leta 1956. Oba standarda temeljita na epohi v Newcombovem referen\xc4\x8dnem delu Tables of the Sun, ki opisuje predviden polo\xc5\xbeaj in navidezno gibanje Sonca 0. januarja 1900 opoldan.\n_START_SECTION_\nDruga uporaba\n_START_PARAGRAPH_\nOd nami\xc5\xa1ljenega 0. januarja 1900 \xc5\xa1teje dneve raz\xc5\xa1irjeni pisarni\xc5\xa1ki program Microsoft Excel.'